Nafarroako Parlamentuko Mahaiak, 2017ko abenduaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako galdera, baliabide pertsonal espezializatu gehiago jartzeko Tuterako Torre Monreal Hezkuntza Bereziko Ikastetxeak egindako eskariari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko abenduaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Tuterako Torre Monreal Hezkuntza Bereziko Ikastetxeak eskatu du baliabide pertsonal espezializatu gehiago jartzea azaroan zehar izandako matrikula berriei kasu emateko, baina zure departamentuak ezezkoa eman dio eskaera horri. Zer iritzi diozu ezezko horri?

Iruñean, 2017ko azaroaren 30ean

Foru parlamentaria: Carlos Gimeno Gurpegui